جگدیپ

سید اشتیاق احمد جعفری جو اپنے فلمی نام جگدیپ  سے جانے جاتے ہیں ایک بھارتی مزاحیہ فلمی اداکار تھے جنھوں نے 400 سے زیادہ فلموں میں کام کیا، ان کا شعلے فلم میں سورما بھوپالی کا کردار کافی مشہور ہوا۔

حالات زندگی 
بالی ووڈ اداکار سید اشتیاق احمد جعفری المعروف جگدیپ  29 مارچ 1939 کو مدھیہ پردیش کے شہر داتیا میں پیدا ہوئے۔

جگدیپ نے اپنے کیریئر کا آغاز بطور چائلڈ آرٹسٹ فلم میکر بی آر چوپڑہ کی فلم افسانہ سے کیا تھا۔ اور پھر کئی فلموں میں انہوں نے لیڈ رول بھی نبھایا۔

اس کے بعد انہوں نے کئی یادگار فلموں میں کام کیا 1957ء میں بمل رائے کی فلم دو بیگھہ زمین ان کے کیریئر کی بہترین ثابت ہوئی اور یہاں ہی سے ان کے کامیڈی دور کا آغاز ہوا۔ ان کی یادگار فلموں میں شعلے، انداز اپنا اپنا، افسانہ، آر پار اور دیگر شامل ہیں۔ رمیش سپی کی شہرہ آفاق فلم شعلے میں سورما بھوپالی کا کردار آج بھی لوگ اتنا ہی پسند کرتے ہیں جتنا اس وقت جب یہ فلم ریلیز ہوئی تھی۔

فلم شعلے کے علاوہ وہ امیتابھ بچن کی فلم شہنشاہ، فیروز خان کی مشہور فلم قربانی، بلاک بلاسٹر فلم لیلیٰ مجنوں جیسی کئی ہٹ فلموں میں نظر آئے۔ اور انہوں نے تقریباً 400 فلموں میں اداکاری کے جوہر دکھائے۔

وہ آخری بار 2017ء میں ریلیز ہونے والی فلم ’مستی نہیں سستی‘ میں دکھائی دیئے تھے۔ اس فلم میں مرحوم قادر خان، شکتی کپور، جونی لیور اور پریم چوپڑا بھی تھے۔

ان کے تین بیٹے جاوید جعفری، نوید جعفری اور حسین جعفری بالی وڈ سے ہی وابستہ ہیں ۔جگدیپ کے بیٹے جاوید جعفری بالی ووڈ کے معروف کامیڈین، میزبان، اداکار اور ڈانسر ہیں جبکہ جاوید اور جگدیپ کے چھوٹے بیٹے ناوید جعفری کو معروف ڈانس رئیلٹی شو “بولی ووگی” سے بھی بےپناہ شہرت حاصل ہوئی۔

بالی ووڈ اداکار جگدیپ 81 برس کی عمر میں انتقال کرگئے۔  بھارتی میڈیا رپورٹس کے مطابق وہ متعدد امراض کا شکار تھے، اُن کا انتقال ممبئی کے علاقے باندرہ میں اپنی رہائش گاہ میں ہوا۔

فلموں کی فہرست

بطور ہدایت کار

حوالہ جات 

1939ء کی پیدائشیں
بیسویں صدی کے بھارتی مرد اداکار
بھارتی اداکاروں کے نامکمل مضامین
بھارتی مرد فلمی اداکار
ہندوستانی شیعہ شخصیات
ہندی سنیما کے مرد اداکار
بھارتی اداکار بچے
مسلم مرد مزاحیہ فنکار
Short description is different from Wikidata